ย้อนเวลากลับไป 2 วันก่อนนะคะ (วันศุกร์) วันชิลเอ้าท์ของกลุ่มคนทำงาน เลยขอสักนิดนัดรวมรุ่นกลุ่มเพื่อนพี่น้อง แล้วทองหล่อน่าจะเป็นจุดศูนย์กลางที่ดีในการนัดหมาย 

สาขานี้ตั้งอยู่ในพื้นที่โครงการ J-Avenue ทองหล่อ ถ้าเข้าจากทางถนนสุขุมวิท ตรงเข้ามาประมาณช่วงกลางซอยค่ะ โครงการจะตั้งอยู่ทางซ้ายมือ สังเกตร้านแมคโดนัลด์น่าจะชัดเจนค่ะ .... เกรย์ฮาวน์ตั้งอยู่ชั้น 1 เลย iberry มานิดนึงค่ะ 

บรรยากาศชองร้านจะดูเรียบๆ เท่ๆ เน้นโทนสีดำขาวค่ะ ในด้านอาหาร ทางร้านจะมีทั้งอาหารทานเล่น สลัด พาสต้า และอาหารอื่น ๆ ..... วันนั้นเลือกทานพาสต้ากันเป็นจานหลัก และมีอาหารทานเล่นมาอีกหน่อย ทานกันไป เม้าท์กันไป สนุกสนานที่สุดค่ะ อิอิ 

สำหรับการบริการร้านนี้ก็ต้องบอกว่าสมราคาอยู่ค่ะ เพราะราคานี้สำหรับมนุษย์เงินเดือนธรรมด๊า ธรรมดาอย่างเรา ถ้าไปบ่อยก็ไม่ไหวเหมือนกันน๊า

Promotion : 15 พ.ย. - 25 ธ.ค. 57 นี้ ทางร้านมีเมนูเครื่องดื่มพิเศษนะคะ เป็น mocktail ที่ใช้นำแร่ perrier เป็นส่วนผสมกับผลไม้หลากชนิด โดยมีให้เลือกถึง 4 เมนูด้วยกันนะคะ รสชาติหอมอร่อย ไม่หวานเกินไป และได้คุณค่าจากน้ำแร่ด้วยค่ะ ... อย่าลืมน๊า mocktail นี้มีถึงแค่คริสมาสต์นี้นะคะ ฝากกันด้วยน๊า